Tiziri deg wamud-agi-ines yella acu tessismel deg tewsit n lfal, isefraagi i d-tenna sɛan assaɣ d lmektub d zzher, imi ɣer Tziri, neɣ deg tmnaḍt n Ḥizer s umata qqarent-tt-id deg tegnatin anda ttnejmaɛent tlawin am tmeɣriwin, am wakken daɣen qqarent-d lfal-agi ɣef yir n lkanun, d asfillet i wayen yelhan, Tiziri mi twala aɛraben sɛan tawsit-a lbuqala teɛreḍ ad dtesnulfu tawsit tamaynut i tmaziɣt, iwumi tsemma lfal, texdem anect ahat imi leɛwayed-nni n tmeɣriwin n zik tura ruḥent am: tbuɣarin, urar, azenzi n lḥenni, yes-sent i zehhun madden, Tiziri teɛreḍ ad teččar amkan-nni i d-ǧǧant leɛwayed-agi d ilem, s tewsit-agi tamaynut Lfal imi trennu-d ccbaḥa i tmeɣra, tettekkes lxiq seg wulawen,atg, di tewsit-a tefka-aɣ-d azal n 10 n yisefra, maca ayen i nwala Tiziri ur tefki ara izewlan i yisefra-agi n lfal teḍfer nnḍam n lbuqalat di taɛrabt: Imedyaten :